જોકે તેનું અસલી કામ તો પાછું જુદું જ હતું અને સોનલ તેનાથી સાવ અજાણ હતી. ખુશ્બૂએ સોનલને અહીં લાવીને તેની ઓળખાણ વનિતા નામની બીજી એક મહિલા સાથે કરાવી. આ બંનેએ મળીને સોનલને સમજાવ્યું કે, જો તું તારાં સ્ત્રીબીજ આપીશ તો અમે તને દર વખતે રૃ. ૧૫ હજાર અપાવીશું. આમ કહીને બંને તેને હૉસ્પિટલની આસિસ્ટન્ટ નર્સ નિકીબહેન ઉર્ફે કીર્તિબહેન રાજપૂત અને પિંકીબહેન ઉર્ફે ચાંદનીબહેન રાજપૂત પાસે લઈ ગઈ. આ બંને તેને ડૉ. પીયૂષ પટેલ અને ડૉ. નિસર્ગ પટેલ પાસે લઈ ગઈ. બંને ડૉક્ટરોએ સોનલને સંભવિત ખતરાની જાણ કર્યા વિના માત્ર રૃપિયાની લાલચ આપીને પોતાનાં સ્ત્રીબીજ આપવા માટે તૈયાર કરી લીધી.